Anakard
Anakard ehk nakrapuu (Anacardium) on õistaimede perekond anakardiliste sugukonnast. Perekonda kuulub kümmekond liiki, mis kasvavad Kesk- ja Lõuna-Ameerikas. Anakardid on väikesed või keskmise suurusega laia võraga puud. Lehestik on lopsakas, lehed on iseloomuliku vaigulõhnaga. Õied on väikesed. Anakardi vili on luuvili. Mõne liigi tüvest saadakse kummitaolist vaiku.